EkBass/fiwiki-20250220-pages-articles huggingface dataset:
Dolikhe

Dolikhe (, ) oli antiikin aikainen kaupunki ja kaupunkivaltio (polis) Perrhaibian maakunnassa Thessaliassa Kreikassa. Se sijaitsi Elassónan kunnan alueella itään Sarantáporon kylästä lähellä nykyistä, kaupungista nimensä ottanutta Dolíchin kylää. Dolikhe sijaitsi Olympos-vuoren juurella. Se muodosti yhdessä kahden muun kaupungin, Azoroksen ja Pythionin, kanssa Perrhaibian Tripoliin nimellä tunnetun kaupunkiliiton. Dolikhe kukoisti erityisesti hellenistisellä kaudella 200-luvulla eaa. sekä edelleen roomalaisella kaudella. Dolikhen akropolis eli linnavuori oli ympäröity noin kolme metriä paksulla linnoitusmuurilla, joka oli varustettu torneilla noin 30 metrin välein. Akropoliin itäpuolella sijainneen alakaupungin, jonka koko oli noin 500 aaria, ympärillä oli toiset muurit. Alue ulottui Titaresios-joelle (nyk. Titarísios). Alakaupungin länsimuuria, jossa myös on ollut tornit, on löydetty noin 75 metrin matkalta. Akropoliin eteläpuolelta on löydetty noin 85 metriä pitkän stoan eli pylväshallin rauniot. == Lähteet == Luokka:Antiikin Thessalian kaupungit Luokka:Arkeologiset kohteet Kreikassa Luokka:Elassóna
Kääpiötikat

Kääpiötikat (Veniliornis) on tikkojen heimoon kuuluva lintusuku. == Kääpiötikkoihin (Veniliornis) kuuluvia lajeja == * Andienkirjotikka (Veniliornis lignarius) * Andiensammaltikka (Veniliornis nigriceps) * Chocontikka (Veniliornis chocoensis) * Keltaperätikka (Veniliornis dignus) * Kultakaulustikka (Veniliornis cassini) * Pampasammaltikka (Veniliornis frontalis) * Punatikka (Veniliornis callonotus) * Rionsammaltikka (Veniliornis maculifrons) * Sammaltikka (Veniliornis passerinus) * Savuposkitikka (Veniliornis affinis) * Suomukirjotikka (Veniliornis mixtus) * Tuliperätikka (Veniliornis kirkii) * Täpläsammaltikka (Veniliornis spilogaster) * Veritikka (Veniliornis sanguineus) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) *
Leo Hildén

Erik Leopold (Leo) Hildén (26. heinäkuuta 1876 Oulu − 31. maaliskuuta 1945 Helsinki) oli suomalainen insinööri, toimittaja ja poliitikko, joka toimi SDP:n kansanedustajana vuosina 1919−1922. == Elämä == Leo Hildénin vanhemmat olivat valtioneuvos Berndt Erik Konstantin Hildénin ja Johanna Lovisa Christiansson (1841-1905). Hän kävi Oulun lyseota ja opiskeli vuodesta 1897 lähtien Saksassa Neustadt-Glewen teknisessä opistossa ja valmistui insinööriksi vuonna 1900 Karlsruhen teknillisestä korkeakoulusta. Hildén työskenteli Voithin tehtaalla Heidenheimissa vuoteen 1903, jonka jälkeen hän palasi kotikaupunkiinsa ja työskenteli Oulun emalitehtaan ja Ab Ferrum Oy:n teknillisenä johtajana 1903-1910. Vuonna 1911 hän muutti Helsinkiin ja työskenteli Berndt Grönblomin koneliikkeen edustajana vuoteen 1917. Saksassa opiskellessaan Hilden tutustui sosialismiin muun muassa Karl Marxin Pääoman kautta. Vuonna 1905 hän liittyi Oulun työväenyhdistykseen. Helsinkiin muutettuaan Hildén liittyi ruotsinkielisiin työväenjärjestöihin. Hän kuului muun muassa Suomen ruotsalaisen työväenliiton liittotoimikuntaan. Hilden kirjoitti Turussa ilmestyneeseen Arbetet-lehteen ja toimi Till Storms- nuorisolehden avustajana. Hän kirjoitti myös proosaa ja runoja. Hildén ei osallistunut sisällissotaan, mutta joutui siitä huolimatta kolme kertaa vangituksi kevään ja kesän 1918 aikana. Kevään 1919 vaaleissa hänet valittiin kansanedustajaksi. Hän oli sama vuonna perustamassa Arbetarbladetia ja työskenteli sen päätoimittajana 1919-1920. Vuonna 1921 hänet valittiin Lahden piirin ammattientarkastajaksi, minkä johdosta hän luopui politiikasta ja jätti eduskunnan yhden vaalikauden jälkeen. Hildén toimi ammattientarkastajana vuoteen 1943 saakka ja kuoli äkillisesti Helsingissä maaliskuussa 1945. == Perhe == Leo Hildénin puoliso oli Georgina Öller (1881-1976), jonka kanssa hän avioitui vuonna 1904. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Uudenmaan vaalipiiri Luokka:Suomalaiset insinöörit Luokka:Suomalaiset päätoimittajat Luokka:Vuonna 1876 syntyneet Luokka:Vuonna 1945 kuolleet
Kivisenoja

Kivisenoja on kylä Punkalaitumen kunnan itäosassa Urjalan vastaisella rajalla. Kivisenojan naapurikyliä ovat Punkalaitumen puolella Oriniemi pohjoisessa ja lännessä, Koskioinen lounaassa, Urjalan puolella Tursa ja Puolimatka etelässä, Urjalankylä, Vahonen, Pappilankylä idässä ja Halkivaha koillisessa. Kivisenojan eteläosan kautta virtaa Punkalaitumenjokeen laskeva Kivisenoja. Kivisenojan länsiosan kautta kulkee maantie 12757 Oriniemestä Tursaan ja kylän eteläosan kautta maantie 13703 Tursasta Vahosiin. Kivisenojan kansakoulu aloitti toimintansa vuonna 1902 ja alakoulu aloitti toimintansa 1928. Kivisenojan koulu lakkautettiin vuonna 1968 ja kylän lapset kuljetetaan nykyisin Oriniemessä sijaitsevaan Pohjoisseudun kouluun. Kivisenojalla toimi 1900-luvulla kaksi osuuskauppaa. SOK:lainen Tursankankaan Osuuskauppa perusti sivumyymälän kylään vuonna 1929 ja Punkalaitumen Osuuskauppa vuonna 1939. Kivisenojalla on toiminut aiemmin myös meijeri. Kivisenojan pienviljelijäyhdistys on perustettu vuonna 1924. Tunnettuihin kivisenojalaisiin kuuluu siellä syntynyt, myöhemmin Urjalassa kauppiaana ja Nummella maanviljelijänä toiminut valtiopäivämies Kaarle Ojanen (1851—1927), jonka kotitalo oli Kivisenojan Tuorre.Arno Forsius - Kaarle Ojanen (1851–1927), maanviljelijä ja valtiopäivämies == Lähteet == Luokka:Punkalaitumen kylät
Radio Melodia

Radio Melodia oli suomalainen radiokanava. Radioasema aloitti toimintansa turkulaisena paikallisradiona 29. syyskuuta 2008. Radio Melodian omisti TS- Yhtymä, ja samalla yrityksellä on myös kaksi muuta kanavaa eli Auran Aallot ja Zoom FM. Toimiluvan haltija oli Turun Paikallisradio Oy. Radioaseman musiikki koostui viiden vuosikymmenen klassikoista ja kotimaisista iskelmä- ja tanssimusiikin suosikeista. Noin puolet soitetusta musiikista oli suomenkielistä. Radio Melodian edeltäjä oli Radio Majakka. Juonnettua ohjelmaa Radio Melodialla oli arkisin kello 6.30-11.00. Toimittajana oli Henna-Riikka Myrskylä. Lauantaisin Radio Melodian ohjelmistossa oli Sävel soi -toivemusiikkiohjelma kello 17-20\. 11\. heinäkuuta 2016 nykyisillä Radio Melodian taajuuksilla aloitti Helmiradio. Helmiradion laajeneminen lopetti Radio Melodian toiminnan. 1.1.2020 Helmiradion taajuuksilla aloitti Bauer Media (Suomi) ja Mediatakojat Oy:n tuottama Kasari (radiokanava). Radio Melodia lähetti ympäri vuorokauden neljällä eri taajuudella: * 89,0 MHz (Turku, Metsämäki) * 88,5 MHz (Uusikaupunki, Orivo) * 91,8 MHz (Loimaa, viljavarasto) * 88,2 MHz (Salo, Tupuri) ==Aiheesta muualla== * Radio Melodian virallinen sivusto * Radio Melodian Facebook-sivu Luokka:Suomalaiset radioasemat Luokka:TS-Yhtymä Luokka:Vuonna 2008 perustetut radioasemat Luokka:Vuonna 2016 lakkautetut radioasemat
Tikkaset

Tikkaset (Picumnus) on tikkojen heimoon kuuluva lintusuku. == Lajeja == * Amazonianraitatikkanen (Picumnus aurifrons) * Ecuadorintikkanen (Picumnus sclateri) * Harlekiinitikkanen (Picumnus steindachneri) * Helmitikkanen (Picumnus exilis) * Isotikkanen (Picumnus rufiventris) * Kanelitikkanen (Picumnus cinnamomeus) * Kiilasuomutikkanen (Picumnus albosquamatus) * Liaanitikkanen (Picumnus cirratus) * Napontikkanen (Picumnus castelnau) * Okratikkanen (Picumnus limae) * Oliivitikkanen (Picumnus olivaceus) * Orinocontikkanen (Picumnus pumilus) * Peruntikkanen (Picumnus subtilis) * Raitarintatikkanen (Picumnus spilogaster) * Ruskokorvatikkanen (Picumnus granadensis) * Ruskoperätikkanen (Picumnus minutissimus) * Ruskotikkanen (Picumnus fulvescens) * Rusoniskatikkanen (Picumnus temminckii) * Suomutikkanen (Picumnus squamulatus) * Tuliniskatikkanen (Picumnus fuscus) * Täpläliaanitikkanen (Picumnus dorbygnianus) * Täplätikkanen (Picumnus pygmaeus) * Täplävatsatikkanen (Picumnus innominatus) * Uruguayntikkanen (Picumnus nebulosus) * Várzeatikkanen (Picumnus varzeae) * Viidakkoraitatikkanen (Picumnus lafresnayi) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) *
Dan-Ola Eckerman

Dan-Ola Eckerman (26. maaliskuuta 1964 Vaasa – 25. toukokuuta 1994 Turku) oli suomalainen jalkapallomaalivahti. Vuosina 1983–1991 Eckerman pelasi Turun Palloseurassa kaikkiaan 175 pääsarjaottelua ja voitti Suomen Cupin vuonna 1991. Suomen A-maajoukkueessa hän pelasi neljä ottelua. Eckerman menehtyi leukemiaan 30-vuotiaana. Hänet nimettiin Veikkausliigan legendaksi vuonna 2011. ==Saavutukset== *SM-hopea 1984, 1986, 1989 **SM-pronssi 1987 *Suomen Cup 1991 ==Lähteet== Luokka:Suomalaiset jalkapallomaalivahdit Luokka:Jalkapallon Suomen Cupin mestarit Luokka:Vuonna 1964 syntyneet Luokka:Vuonna 1994 kuolleet Luokka:Veikkausliigan legendat
Jaime St. James

Jaime St. James (oik. James Pond, s. 1960, Portland, Yhdysvallat) on yhdysvaltalainen muusikko, joka muistetaan parhaiten Black 'n Bluen ja Warrantin laulajana. ==Black 'n Blue== Black 'n Blueen James liittyi vuonna 1981. Black 'n Blue oli suosionsa huipulla 1984-1987, jolloin lopetti uransa. James on ollut mukana kaikilla viidellä studioalbumilla. Black 'n Blue hajosi monta kertaa ja vuonna 1997 yhtye menetti oman kirkkaan tähtnsä, kitaristi Tommy Thayerin, joka siirtyi Cold Gin nimiseen Kiss-coveryhtyeeseen, jonka kautta Thayer myös pääsi yhteistyöhön Kissin kanssa ja lopulta yhtyeen kitaristiksi alkuperäiskitaristi Ace Frehleyn erottua yhtyeestä. Black 'n Bluen albumit 80-luvulla olivat menestyksiä mutta yksikään myöhempi albumi ei ole yltänyt kultalevyyn oikeuttavaan myyntiin. ==Warrant== Warrant oli eräänlainen sivuharrastus Jamesille Black 'n Bluen hajottua kolmannen kerran. Hän keskittyi enemmänkin uusien kappaleiden kirjoittamiseen Black 'n Bluelle, sillä hänellä oli suunnitelmissa upea reunion-kiertue. Silloinen kitaristi Shawn Sonneschein saisi poistua ja Tommy Thayer tulla tilalle. Thayer kieltäytyi, koska Kiss suunnitteli valtavaa Euroopan kiertuetta vuodeksi 2008. Myöhemmin Thayer kuitenkin suostui esiintymään muutaman keikan ajan, jos reunion joskus tapahtuisi. Vuonna 2007 Warrantiin kyllästynyt James perusti Black 'n Bluen uudelleen ja Thayer esiintyi pari keikkaa, mutta samana vuonna Black 'n Blue hajosi ja James oli taas Warrantissa. Vuonna 2008 James kasasi Black 'n Bluen viidennen kerran ja erosi Warrantista. ==Cold Gin== Cold Gin on vähemmän suosiota saanut Kiss-coveryhtye johon kitaristi Tommy Thayer liittyi vuonna 1997 erotessaan Black 'n Bluesta. James seurasi perässä, mutta Thayerin lähdettyä vuonna 2002 kitaristiksi Kissiin, Cold Gin hajosi ja James kasasi Black 'n Bluen uudelleen. ==Diskografia== ===Black 'n Blue=== *Black 'n Blue (1984) *Without Love (1985) *Nasty Nasty (1986) *In Heat (1988) *One Night Only: Live (1998) *The Demos Remastered: Anthology 1 (2001, kokoelma) *Ultimate Collection (2001, kokoelma) *Live In Detroit - 1984 (2002, livekokoelma) *Collected (2005, kokoelma) *Rarities (2007, kokoelma) *Hell Yeah! (uusi studioalbumi, ilmestyy 2008-2009) ===Warrant=== *Born Again (2006) Luokka:Yhdysvaltalaiset laulajat Luokka:Vuonna 1960 syntyneet Luokka:Elävät henkilöt
Coenraad Johannes van Houten

Coenraad Johannes van Houten (15. maaliskuuta 1801 Amsterdam – 1887 Weesp) oli hollantilainen kemisti ja suklaatehtailija. Hän pyrki parantamaan suklaan veteen sekoittuvuutta ja keksi niin sanotun hollantilaismenetelmän, jossa suklaata käsitellään alkalisuoloilla (kalium- tai natriumkarbonaateilla). Käsittely muun muassa parantaa suklaan veteen sekoittuvuutta, nostaa sen pH:ta, miedontaa suklaan makua ja tehostaa suklaan väriä. Hollantilaismenetelmä, jota on toki kehitetty van Houtenin jälkeen, on edelleen laajassa käytössä teollisuudessa, sillä se sallii erilaisten väri- ja makuprofiilien kehittämisen. Van Houtenin puristimen, jolla suklaamassan rasvan saattoi vähentää lähes puoleen, keksi Coenraad van Houtenin isä Casparus van Houten (1770-1858). == Lähteet == *Coe, S. D. ja Coe, M. D. ”Suklaan historia”, Sitruuna (2005) *de Muijinck, L, ”Cocoa” Teoksessa: “Encapsulated and Powdered Food” CRC Press (2005) s. 451-473 *“The history of chocolate” http://www.worldstandards.eu/chocolate%20-%20history.html == Aiheesta muualla == Luokka:Alankomaalaiset kemistit Luokka:Alankomaalaiset keksijät Luokka:Vuonna 1801 syntyneet Luokka:Vuonna 1887 kuolleet Luokka:Suklaa
Långsjö (täsmennyssivu)

Långsjö voi tarkoittaa seuraavia: * Långsjö, kaupunginosa Tukholmassa * Långsjö, kartano Somerolla * Långsjö, järvi Raaseporissa Uudellamaalla * Långsjö, järvi Saltvikissä, Ahvenanmaalla.
Laigny

Laigny on kunta Aisnen departementissa Ranskassa. Vuonna 2013 siellä oli arviolta 209 asukasta. Kunnan pinta-ala on 10,83 neliökilometriä. == Lähteet == == Aiheesta muualla == Laigny
Mylai (Thessalia)

Mylai (, ) oli antiikin aikainen kaupunki ja kaupunkivaltio (polis) Perrhaibian maakunnassa Thessaliassa Kreikassa. Roomalainen historioitsija Livius kertoo sen sijainneen strategisesti tärkeällä paikalla lähellä Khyretiaita. Mylai vartioi tärkeää Titaresios-joen solaa, joka johti Perrhaibiasta Pelasgiotiksen alueelle. Kaupungin kansalaisesta käytettiin etnonyymiä Mylaios (). Kolmannen makedonialaissodan aikana vuonna 171 eaa. Makedonian kuningas Perseus valloitti kaupungin hyökätessään Thessaliaan. Mylain oletetaan sijainneen nykyisen Elassónan kunnan Mesochórin kylän tienoilla. == Lähteet == Luokka:Antiikin Thessalian kaupungit Luokka:Elassóna
François Bonlieu

François Bonlieu (21. maaliskuuta 1937 Juvincourt-et-Damary, Ranska - 18\. elokuuta 1973 Nizza) oli ranskalainen alppihiihtäjä ja olympiavoittaja. Hän aloitti Ranskan maajoukkueessa jo 15-vuotiaana. Bonlieu voitti kultaa suurpujottelussa Innsbruckin olympialaisissa 1964. Lisäksi hän voitti hopeaa ja pronssia MM-kilpailuista vuosina 1954 ja 1958. Bonlieu joutui tappeluun Cannesissa vuonna 1973 riidan jälkeen ja kuoli vammoihinsa. == Lähteet == Luokka:Ranskalaiset alppihiihtäjät Luokka:Ranskalaiset olympiavoittajat Luokka:Vuonna 1937 syntyneet Luokka:Vuonna 1973 kuolleet
Laniscourt

Laniscourt on kunta Aisnen departementissa Ranskassa. Vuonna 2013 siellä oli arviolta 171 asukasta. Kunnan pinta-ala on kolme neliökilometriä. == Lähteet == == Aiheesta muualla == Laniscourt
Ultra Naté

Ultra Naté Wyche (s. 20. maaliskuuta 1968 Havre de Grace, Maryland) on yhdysvaltalainen laulaja, lauluntekijä, musiikkituottaja, promoottori ja DJ. Hänen esittämiään kappaleita ovat muun muassa ”Free”, ”If You Could Read My Mind” ja ”Found a Cure”. ==Diskografia== ===Albumit=== * 1991 Blue Notes in the Basement * 1994 One Woman's Insanity * 1998 Situation: Critical * 1998 The Best Remixes, Vol. 1 * 1999 Best Remixes, Vol. 2 * 2001 Stranger Than Fiction * 2007 Grime, Silk, & Thunder * 2010 Things Happen at Night (EP) * 2013 Hero Worship * 2017 Black Stereo Faith Luokka:Yhdysvaltalaiset laulajat Luokka:Yhdysvaltalaiset laulaja-lauluntekijät Luokka:Elektronisen musiikin artistit Luokka:Vuonna 1968 syntyneet Luokka:Elävät henkilöt
Falanna

Falanna (, ) oli antiikin aikainen kaupunki ja kaupunkivaltio (polis) Perrhaibian maakunnassa Thessaliassa Kreikassa. Se sijaitsi Peneios-joen pohjoispuolella lounaaseen Gonnoksen kaupungista sen ja Orthen kaupungin välissä. Kaupungin sanottiin saaneen nimensä Tyron tyttäreltä. Strabonin mukaan Homeroksen mainitseman Orthen kaupungin paikka olisi myöhemmin toiminut Falannan akropoliina, mutta Pliniuksella Falanna ja Orthe ovat erilliset kaupungit, ja myös nykyisin niitä pidetään erillisinä. Falannan nimiksi ja nimimuodoiksi mainitaan antiikin lähteissä myös Falannos ja Hippia. Kaupungin kansalaisesta käytettiin etnonyymiä Falannaios (). Falanna oli Perrhaibian tärkeimpiä kaupunkeja ja kukoisti klassisella kaudella 400- ja 300-luvuilla eaa. Se löi omaa hopea- ja pronssirahaa. Kaupungin sijainti oli strateginen, sillä se hallitsi erästä reittiä pohjoisesta Thessalian tasangoille. Kolmannen makedonialaissodan aikaan vuonna 171 eaa. se toimi Perseuksen joukkojen tukikohtana. Falanna sijoitetaan nykyisin Týrnavoksen kunnan alueelle nimellä Kastrí tunnetulle kukkulalle, joka sijaitsee noin kolme kilometriä kaakkoon Týrnavoksen kaupungista lähellä Ampelónaksen kylää. Sieltä on löydetty joitakin antiikin aikaisia jäänteitä. Aiemmin kaupungin paikaksi on ehdotettu myös kukkulaa Týrnavoksen Argyropoúleion (aiempi Karatsóli) kylän lähellä, josta myös on tehty joitakin löytöjä. Falannassa tiedetään olleen Athene Poliaalle omistettu temppeli, Haadeen ja Persefonen pyhäkkö sekä teatteri. Nykyinen Fálannan pieni kaupunki, joka sijaitsee kuusi kilometriä idempänä, on ottanut nimensä antiikin ajan kaupungilta. Asutuksen aiempi nimi oli Tatár. == Lähteet == Luokka:Antiikin Thessalian kaupungit Luokka:Týrnavos
Jouni Gröndahl

Jouni Gröndahl (s. 1938) on turkulainen entinen jalkapalloilija ja jääkiekkoilija, pelipaikaltaan maalivahti. Gröndahl pelasi Turun Palloseurassa ajalle tyypillisesti niin jalkapalloa kuin jääkiekkoakin, tosin jääkiekossa hänen roolinsa oli pääasiassa varamaalivahtina vuosina 1956–1958. Jalkapallossa Gröndahl pelasi TPS:ssä vuosina 1957–1970 kaikkiaan 383 ottelua, joista 206 pääsarjassa. Hän voitti joukkueessa Suomen mestaruuden vuonna 1968, yhden SM-hopean sekä kaksi -pronssia. Hän kuului myös 1960-luvulla Suomen A-maajoukkueeseen. ==Lähteet== * Turun Sanomat: Jouni Gröndahl, kolmen vuosikymmenen maalivahti 3.1.2002 * http://fc.tps.fi/seura_historia_legendat Luokka:Suomalaiset jalkapallomaalivahdit Luokka:Suomalaiset jääkiekkomaalivahdit Luokka:Jalkapallon Suomen mestarit Luokka:Vuonna 1938 syntyneet Luokka:Elävät henkilöt
Lappion

Lappion on kunta Aisnen departementissa Ranskassa. Vuonna 2013 siellä oli arviolta 299 asukasta. Kunnan pinta-ala on 23,71 neliökilometriä. == Lähteet == == Aiheesta muualla == Lappion
Steinhof

Steinhof on kylä ja entinen kunta Sveitsissä, Solothurnin kantonissa Aeschin kunnassa. Steinhof liitettiin Aeschin kuntaan vuonna 2012 Steinhofin kylä on Solothurnin kantonin ja Aeschin kunnan eksklaavi, sillä se sijaitsee kokonaan erossa varsinaisesta kantonista ja muusta Aeschista, ja on Bernin kantonin ympäröimä. Steinhofin naapurikunnat ovat Bettenhausen ja Herzogenbuchsee pohjoisessa sekä Seeberg lännessä, etelässä ja idässä. Kunnan pinta-ala oli 1,63 neliökilometriä. Asukkaita siellä oli 146 (9.7.2008). == Nähtävyyksiä == Steinhofin alueella sijaitsevia nähtävyyksiä ovat muun muassa Die Grosse Fluh, Die Kleine Fluh sekä Steinhofin kappeli. == Historiaa == Ensimmäinen maininta paikkakunnasta on vuodelta 1201, jolloin paikkakunta tunnettiin nimellä Steine. Steinhofin kunta on kuulunut vuodesta 1988 lähtien Wasseramtin piirikuntaan. == Lähteet == * === Viitteet === == Aiheesta muualla == Luokka:Solothurnin kantoni Luokka:Sveitsin kylät Luokka:Sveitsin entiset kunnat Luokka:Enklaavit ja eksklaavit
Embee

Embee (oik. Magnus Nils Bergkvist, s. 24. helmikuuta 1977 Badelunda, Ruotsi) on ruotsalainen hip hop DJ ja tuottaja. Hänet tunnetaan parhaiten työskentelystään ruotsalaisessa Looptroop Rockers (entinen Looptroop) hip hop -yhtyeessä. Hänen ensimmäinen soololevynsä Tellings from Solitaria voitti Ruotsin Grammy-palkinnon parhaasta hip hop/soul -julkaisusta vuonna 2004. Luokka:Ruotsalaiset DJ:t Luokka:Ruotsalaiset hip hop -artistit Luokka:Vuonna 1977 syntyneet Luokka:Elävät henkilöt
FK Minsk

FK Minsk on jalkapalloseura Valko-Venäjän pääkaupungista Minskistä. Se pelaa maansa pääsarjassa ja UEFAn Europa-liigassa. ==Lähteet== ==Aiheesta muualla== *Seuran kotisivut (fcminsk.by) *Eurosport *UEFA Minsk Luokka:Minskin urheilu Luokka:Vuonna 2006 perustetut urheiluseurat
Villers-Agron-Aiguizy

Villers-Agron-Aiguizy on kunta Aisnen departementissa Ranskassa. Vuonna 2013 siellä oli arviolta 85 asukasta. Kunnan pinta-ala on 12,79 neliökilometriä. == Lähteet == == Aiheesta muualla == Villers-Agron-Aiguizy
Looptroop Rockers

Looptroop Rockers (aikaisemmin Looptroop) on Västeråsissa vuonna 1992 perustettuhttp://svenska.yle.fi/pressmeddelanden.php?id=53 ruotsalainen, englannin kielellä esiintyvä, hip hop -yhtye. Yhtyeeseen kuuluvat MC:t Promoe, Supreme ja CosM.I.C sekä DJ/tuottaja Embee. Yhtyeen sanoitukset ovat kantaa- ottavia ja käsittelevät usein yhteiskunnallisesti arkoja asioita, kuten pääministerin murhaa ("Jag sköt Palme") tai poliisisurmia ("Ring Snuten"). == Historia == ===1991-1996=== Looptroop Rockersin juuret sijoittuvat vuoteen 1991, jolloin Promoe ja Embee tapasivat koulussa Västeråsissa. Yhtyeeseen liittyi myöhemmin myös CosM.I.C ja se aloitti toimintansa virallisesti vuonna 1992 nimellä Looptroop. Yhtyeen ensimmäinen julkaisu oli vuonna 1993 julkaistu Superstars -niminen kasettimuodossa julkaistu EP. Seuraava julkaisu oli Threesicksteez -EP, joka julkaistiin vuonna 1995. Vuonna 1996 yhtye julkaisi kolmannen kasetti EP:nsä From the Wax Cabinet. Samana vuonna Looptroopin kanssa ahkerasti yhteistyötä tehneestä rap-artisti Supremesta tuli pysyvä osa yhtyettä. ===1998-2005=== Vuonna 1998 Looptroop perusti oman levy-yhtiön nimeltä David Vs. Goliath (DVSG). Yhtyeen debyyttialbumi Modern Day City Symphony julkaistiin tämän levy-yhtiön kautta vuonna 2000.http://www.discogs.com/Looptroop-Modern-Day-City-Symphony/release/349068 Albumia myytiin hyvin, vaikka media rajoitti sitä. Albumilta julkaistiin singlenä kappale "Long Arm of the Law". Kappale arvostelee ruotsalaisia poliisivoimia ja se on samalla Looptroopin tunnetuimpia kappaleita. Vuonna 2001 yhtyeen jäsen Promoe julkaisi ensimmäisen sooloalbuminsa Government Music. Seuraavana vuonna julkaistiin puolestaan Looptroopin toinen studioalbumi The Struggle Continues. Vuonna 2004 oli puolestaan Embeen vuoro sooloilla, kun hän julkaisi oman sooloalbuminsa Tellings From Solitaria. Albumi sai hyvän vastaanoton kriitikoilta ja se onnistui voittamaan ruotsalaisen Grammy-palkintoa vastaavan Grammis-palkinnon. Looptroop julkaisi kolmannen Fort Europa -nimisen studioalbuminsa vuonna 2005. Albumin nimikkokappale "Fort Europa" ottaa kantaa Ruotsin pakolaispolitiikkaan. ===2007-=== Helmikuussa 2007 CosM.I.C ilmoitti jättävänsä yhtyeen toistaiseksi ja keskittyvänsä perhe-elämäänsä. Hän oli kuitenkin vielä osallisena yhtyeen Good Things -albumin kahdella kappaleella. CosM.I.C:in lähdön jälkeen yhtye muutti nimensä Looptroopista Looptroop Rockersiksi. Looptroop Rockersin kaiken kaikkiaan viides studioalbumi Professional Dreamers julkaistiin 9. maaliskuuta 2011. Myös yhtyeestä eronnut CosM.I.C liittyi yhtyeeseen uudelleen ja osallistui uuden albumin tekoon. == Diskografia == ===Albumit=== * Superstars (1993) * Threesicksteez (1995) * From the Waxcabinet (1996) * Punx Not Dead (1998) * Modern Day City Symphony (2000) * The Struggle Continues (2002) * Fort Europa (2005) * Good Things (2008) * Professional Dreamers (2011) == Lähteet == == Aiheesta muualla == * Looptroopin viralliset kotisivut Luokka:Ruotsalaiset hip hop -yhtyeet
FK SKVITš Minsk

FK SKVITš (, ) on jalkapalloseura Valko-Venäjän pääkaupungista Minskistä. Vuosina 2001–2008 seuran nimi oli FK Lokomotiv. Seura on pelannut maansa pääsarjassa vuodesta 2005. Vuonna 2008 se jäi 14. sijalle Playerhistory ==Lähteet== == Aiheesta muualla == *UEFA *Eufo.de (pelaajaluettelo) Lokomotiv Minsk Luokka:Minskin urheilu Luokka:Vuonna 2000 perustetut urheiluseurat
Epolettikaijat

Epolettikaijat (Aprosmictus) on kaijojen heimoon kuuluva lintusuku. == Epolettikaijoihin (Aprosmictus) kuuluvia lajeja == * Epolettikaija (Aprosmictus erythropterus) * Timorinepolettikaija (Aprosmictus jonquillaceus) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) Luokka:Kaijat
Oscar Waon lyhyt ja merkillinen elämä

Oscar Waon lyhyt ja merkillinen elämä () on Junot Díazin vuonna 2007 ilmestynyt esikoisromaani. Teos on saanut Pulitzer-palkinnon 2008 ja kriitikkojen National Book Critics Circle Awardin. Sen on suomentanut Vuokko Aitosalo, ja suomennos ilmestyi 2008. Teoksen synty kesti yksitoista vuotta. Díaz käyttää siinä toden illuusiota, jonka suhteen lukijan tulee olla varuillaan. "Haluan rikkoan tämän illuusion." Díazin teos kuvaa yhden suvun matkaa Dominikaanisesta tasavallasta New Jerseyyn ja takaisin Yhdysvaltoihin. Keskushenkilönä on nuori Oscar, surullisen hahmon ritari, ja hänen rinnallaan tulevat mukaan äiti, sisar, isoäiti ja tyttöystävät. Suorastaan pääosassa on Dominikaaninen tasavalta ja sen diktaattori Rafael Léonidas Trujillo Molina. ==Lähteet== == Aiheesta muualla == * Oscar Waon lyhyt ja merkillinen elämä Liken sivustolla * Kirsi Piha: Oscar Waon lyhyt ja merkillinen elämä. Lukupiiri 15.9.2008. * Suvi Ahola: Kidutettu maa nousee tarinan päähenkilöksi. Lukupiiri 29.9.2008. * Kimmo Rantanen: Nörtti machokulttuurissa. Turun sanomat 23.11.2008. Luokka:Vuoden 2007 kirjat Luokka:Yhdysvaltalaiset romaanit
Modern Day City Symphony

Modern Day City Symphony on ruotsalaisen hip hop -yhtye Looptroop Rockersin vuonna 2000 julkaisema levy. Levy oli Looptroopin ensimmäinen kokopitkä albumi. == Kappaleet == # Intro (feat. DJ Noise) # Zombies # Ambush in the Night # Adrenaline Rush # Long Arm of the Law # Fever (feat. Freestyle) # Focus (feat. Freestyle) # Business & Pleasure # Hated by Everyone # Heed This Warning (feat. Freestyle) # In the Place to Be (feat. Kekke Kulcha) # Thief # Reclaim the City (feat. Timbuktu) # Interlude # A Modern Day City Symphony Luokka:Vuoden 2000 albumit Luokka:Ruotsalaiset hip hop -albumit
Nokkakaijat

Nokkakaijat (Tanygnathus) on kaijojen heimoon kuuluva lintusuku. Ne ovat keskikokoisia tai suuria papukaijoja, pituudeltaan 30–40 cm. Nokkakaijojen nokka on järeä, minkä vuoksi linnut näyttävät etupainoisilta. Ylänokassa ei ole selvää kovertumaa ja vahanahka on paljas. Sukupuolet ovat lähes samanvärisiä ja -kokoisia. Ne elävät vain Filippiineillä ja Indonesiassa. == Lajit == * Burunnokkakaija (Tanygnathus gramineus) * Filippiiniennokkakaija (Tanygnathus lucionensis) * Isonokkakaija (Tanygnathus megalorynchos) * Vihernokkakaija (Tanygnathus sumatranus) ==Lähteet== == Aiheesta muualla == *BirdLife Suomi ry: Maailman lintujen suomenkieliset nimet 3., uudistettu painos (2018) * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 Luokka:Nokkakaijat
Torvenjärvi

Torvenjärvi on Kiiminkijoen sivuhaarassa Torvenjoessa oleva järvi Utajärven kunnan Juorkunan kylässä. ==Sijainti== Järvi sijaitsee Juorkunan Hamarinjärvestä kolmisen kilometriä etelään ja Sanginkylän Jokikylä-nimisen sivukylän pohjoisimmasta talosta Höpötistä neljä kilometriä pohjoiseen. Kiiminkijoki jakautuu Hamarinjärven eteläpäässä idän puoleiseen Putaanjokeen ja lännen puoleiseen Torvenjokeen, joka virtaa Torvenjärven läpi. Järven erottaa kapea maakannas heti sen pohjoispuolella olevasta Pienestä Torvenjärvestä. ==Järven ympäristö== Torvenjärvi on erämainen vesistö, koska sen rannalla on vain yksi tätä nykyä asumaton talo, Seppälä. Järvelle asti ei ole jokireitin ohella tieyhteyttä, joskin Kiiminkijoen vartta seuraileva metsäautotie tulee vajaan kilometrin päähän Seppälän talosta, josta se jatkuu mönkijän urana järvelle saakka. Järven rannat ovat Seppälän talon kohdalla olevaa kangasta lukuun ottamatta suota ja rämettä, mutta Torvenjoen suulla ylävirran puolella on kapea kallioniemeke, Kaijanniemi, samoin kuin järven luoteisrannalla. Torvenjärven kalakantaan kuuluvat erityisesti hauki ja ahven, vaikka Torvenjoessa on myös harjusta. Järvessä kasvaa ulpukkaa ja järvikaislaa, se on tummavetinen ja melko matala. Kalastajien ohella metsästäjät käyvät järvellä etenkin vesilintujen pyyntiaikana. == Etymologia == Vuoton kylällä mahdollisesti joskus asunut Heikki Torvi eli Torvinen lienee tullut seudulle Utajärven Niskalta. Tämä 1580-luvun vainovuosina venäläisiä paennut mies näyttäisi antaneen nimensä Juorkuntan Torvenjärville. Lieneekö Heikki Torvi saanut veronmaksuvapautuksen vai onko ollut hyvät suhteet verottajaan, sillä Heikki Torven talot on kirjattu kokonaan autioiksi vuoden 1620 vuotuisveroluetteloon. Heikki Torven (Torvisen) nurmettuneesta maasta sanotaan vain, että sitä ei voi raivata. == Lähteet == Luokka:Utajärven järvet Luokka:Kiiminkijoen vesistö
Tynkkynen

Tynkkynen on muun muassa seuraavien suomalaisten henkilöiden sukunimi: * Juha Tynkkynen (s. 1954), radiotoimittaja, Broadcasters-tuotantoyhtiön perustaja * Leo Tynkkynen (1934–1971), pikaluistelija * Lilli Porthan, o.s. Tynkkynen (1874–1967), satukirjailija * Marjut Tynkkynen (s. 1961), harmonikkataiteilija * Merja Tynkkynen, kirjailija * Olli Tynkkynen (s. 1994), jalkapalloilija * Oras Tynkkynen (s. 1977), tamperelainen Vihreiden ent. kansanedustaja ja kaupunginvaltuutettu * Otto Tynkkynen (1891–1956), jääkärikapteeni * P. J. Tynkkynen, runoilija ja arkkiveisujen tekijä * Sebastian Tynkkynen (s. 1989), poliitikko, Perussuomalaisten kansanedustaja * Valtteri Tynkkynen (s. 1971), YUP-yhtyeen basisti * Veli-Pekka Tynkkynen (s. 1972), Venäjän ympäristöpolitiikan professori * Vesa Tynkkynen (s. 1954), kenraalimajuri, entinen Maanpuolustuskorkeakoulun rehtori * Vilho Tynkkynen (1900–1966), opettaja, toimittaja, tietokirjailija ja nuorisoseuravaikuttaja.
Oberegg

Oberegg on kunta Sveitsissä, Appenzell Innerrhodenin kantonissa. Asukkaita siellä on vajaat 2 000\. Vuonna 2012 asukkaista oli 1 279 on roomalais- katolisia, 346 evankelis-reformoituja ja 272 muita tai uskonnottomia. Obereggissa toimii koulu (), jossa on mahdollista käydä yhdeksän vuosiluokkaa. Oberegg on Appenzell Innerrhodenin kantonin eksklaavi, sillä se sijaitsee kokonaan erossa muusta kantonista ja on Appenzell Ausserrhodenin ja Sankt Gallenin kantonien ympäröimä. Lisäksi Oberegg muodostuu kahdesta, toisistaan erillään olevista alueista. Obereggin naapurikunnat ovat Altstätten, Balgach ja Marbach etelässä, Berneck idässä, Walzenhausen, Wolfhalden ja Heiden pohjoisessa, Trogen ja Wald lännessä. Reute sijaitsee Obereggin kahden osan välissä. Kuusi viimeisenä mainittua sijaitsevat Appenzell Ausserrhodenin kantonissa. == Väkiluvun kehitys == Vuosi Väkiluku 1850 2 141 1900 2 652 1910 2 862 1950 2 197 1990 1 782 2000 1 827 2010 1 892 2015 1 916 Lähde: == Lähteet == == Aiheesta muualla == * Kunnan kotisivut * Obereggin historiaa Luokka:Enklaavit ja eksklaavit Luokka:Appenzell Innerrhodenin kunnat
Greatest Hits (Blackfoot)

Greatest Hits on Blackfootin kokoelma-albumi vuodelta 2002. == Kappaleet == #"Highway Song" (7:31) (Medlocke/Spires) #"Fly Away" (2:58) (Medlocke/Spires) #"Wishing Well" (3:12) (Bundrick/Kirke/Kossoff/Rodgers/Yamauchi) #"Gimme, Gimme, Gimme" (4:05) (Medlocke/Spires) #"Fox Chase" (4:20) (Medlocke/Medlocke/Spires) #"Too Hard To Handle" (4:04) (Medlocke/Spires) #"Left Turn On A Red Light" (4:37) (Medlocke/Spires) #"Rattlesnake Rock 'N' Roller" (4:03) (Medlocke/Medlocke/Spires) #"Diary Of A Working Man" (5:36) (Medlocke/Spires) #"Train, Train" (3:36) (S. Medlocke) Luokka:Vuoden 2002 kokoelma-albumit Luokka:Blackfootin albumit
Daniel Burnham

Daniel Hudson Burnham (4. syyskuuta 1846 Henderson, New York, Yhdysvallat – 1. kesäkuuta 1912 Heidelberg, Saksa) oli yhdysvaltalainen arkkitehti ja kaupunkisuunnittelija. Burnham syntyi pienessä Hendersonin kaupungissa New Yorkin osavaltion pohjoisosassa, mutta varttui Chicagossa, Illinoisissa. Burnham pyrki sekä Yalen että Harvardin kuuluisiin yliopistoihin, muttei läpäissyt pääsykokeita. Hän meni harjoittelijaksi William Le Baron Jenneyn arkkitehtitoimistoon. Jenney on tunnettu amerikkalaisen pilvenpiirtäjän isänä. Myöhemmin Burnham siirtyi Carter, Drake ja Wightin toimistoon, jossa tapasi tulevan yhtiökumppaninsa John Wellborn Rootin. Yhdessä Rootin kanssa Burnham suunnitteli Chicagoon yhden Yhdysvaltain ensimmäisistä pilvenpiirtäjistä Masonic Temple -rakennuksen. Vuonna 1892 rakennettu 22-kerroksinen Masonic Temple oli jonkin aikaa Chicagon korkein rakennus. Burnhamin ja Rootin arkkitehtitoimisto suunnitteli useita niin sanottuun Chicagon kouluun kuuluvia rakennuksia. Tunnetuimpia näistä olivat Monadnock Building ja Rookery Building Chicagossa sekä Fuller Building eli Flatiron Building New YorkissaJokinen ja Honkala 2000, s. 46. John Rootin kuoltua keuhkokuumeeseen vuonna 1891, arkkitehtitoimiston nimeksi muutettiin D. H. Burnham & Company. Burnham tuli tunnetuksi myös kaupunkisuunnittelijana. Hän oli mukana muun muassa Clevelandin (1903), San Franciscon (1906) ja Washingtonin (1901) kaavojen suunnittelussa. Tunnetuin kaupunkisuunnittelutyö, johon Burnham osallistui, on Chicagon kaavasuunnitelma vuodelta 1909. Burnhamin panos suunnitteluun oli niin suuri, että suunnitelma tunnetaan myös nimellä Burnham Plan. Sitä ei koskaan toteutettu, mutta asemakaava vaikutti merkittävästi 1900-luvun kaupunkisuunnitteluun. Burnhamin kuollessa vuonna 1912 hänen arkkitehtitoimistonsa oli maailman suurin. Kuuluisa arkkitehti Frank Lloyd Wright sanoi Burnhamista tämän kuoltua: "Burnham was not a creative architect, but he was a great man." == Burnhamin suunnittelemia rakennuksia == * Masonic Temple Building, Chicago (1892), purettu vuonna 1939. * Monadnock Building, Chicago (1889–1891) * Flatiron Building, New York (1902) * Union Station, Washington (1907) == Lähteet == *Jokinen, Teppo ja Honkala, Liisa: Arkkitehtuurin sanakirja. WSOY 2000. ISBN 951-0-24579-8 === Viitteet === == Aiheesta muualla == * Chicago Landmarks * The Plan of Chicago Burnham, Daniel Burnham, Daniel Burnham, Daniel
Tommi Turunen

Tommi Turunen (s. 13. tammikuuta 1970 Savonlinna) on suomalainen jääkiekkoilija. Hän pelasi SM-liigassa 608 runkosarjaottelua ja 39 pudotuspeliä. == Pelaajaura == Ensimmäisen edustuspelin Tommi Turunen pelasi SaPKossa 18-vuotiaana kaudella 1988–1989. Ensimmäisen kokonaisen kautensa hän puolestaan aloitti aikuisten tasolla tuolloin 2-divisioonassa pelaneessa SaPKon joukkueessa Savonlinnassa syksyllä 1992. Kaudelle 1993–1994 SaPko nousi 1. divisioonaan, jossa Turunen pelasi kaksi seuraavaa kautta. Kaudelle 1995–1996 Turunen siirtyi pelaamaan Lukkoon. Raumalla mies pelasi kevääseen 1997 asti, kunnes siirtyi pelaamaan Kiekko-Espoon joukkueeseen. Espoossa Turunen pelasikin vain alkukauden ja siirtyi kesken kauden JyPHT:n joukkueeseen. Tommi Turunen sai pelata kauden loppuun ja vielä seuraavan kauden Jyväskylässä, mutta syksyllä 1999 joukkue vaihtui taas, tällä kertaa suuntana oli Lahti ja siellä Pelicans. Pelicansissa Turunen pelasi lupaavasti ja sai paikan Jokereista 2002–2003 ja 2003–2004. Kaudella 2004–2005 Turunen pelasi Ilveksessä ja 2005–2006 Turunen palasi Pelicansiin. Seuraavaksi kaudeksi Turunen siirtyi pelaamaan Val Pusteriaan Italiaan, mutta palasi kesken kauden vielä SM-liigaan Ässiin. == Pelaajauran jälkeinen elämä == Turunen tunnettiin jo pelaajaurallaan show-miehenä niin kaukalossa kuin sen ulkopuolella. Uran päättymisen jälkeen Turunen on ollut tuttu näky suomalaisissa seurapiireissä. Miehen hyviin ystäviin lukeutuvat muun muassa formulatähti Kimi Räikkönen ja Sunrise Avenuen solisti Samu Haber. Turunen on työskennellyt uransa jälkeen Lahden Pelicansissa erinäisissä tehtävissä. Tällä hetkellä mies työskentelee lahtelaisseurassa pelaajatarkkailijana ja asiakkuuspäällikkönä. == Lähteet == == Aiheesta muualla == *Turusen pelaajakortti Jatkoaika.comissa *Turusen haastattelu SaPKon ikämies-sivustolla Luokka:Suomalaiset jääkiekkoilijat Luokka:Vuonna 1971 syntyneet Luokka:Elävät henkilöt
Martti Pura

Martti Heikki Pura (s. 11. heinäkuuta 1949 Tammela) on suomalainen Keskustaa edustava poliitikko, joka on toiminut kansanedustajana ja ministerinä. Polittisen uransa jälkeen hän on toiminut Sodankylän ja sittemmin Hattulan kunnanjohtajana. Koulutukseltaan Pura on agrologi. Hän työskenteli vuodesta 1976 lähtien maanviljelijänä kotitilallaan Tammelan Portaassa. Vuosina 1978–1980 hän toimi Nuoren Keskustan Liiton varapuheenjohtajana ja vuosina 1984–1994 Suomen Keskustan varapuheenjohtajana. Hän toimi maa- ja metsätalousministerinä Ahon hallituksessa vuosina 1991–1994 ja kansanedustajana Hämeen läänin eteläisestä vaalipiiristä vuosina 1992–1995. Vuosina 1994–2005 Pura toimi kunnanjohtajana Sodankylässä ja vuosina 2006–2012 Hattulassa sekä 2014 Tammelassa. Vuodesta 2014 hän on toiminut vapaana kirjoittajana. == Julkaisut == * * * * * * * ==Lähteet== == Aiheesta muualla == * * Luokka:Kansanedustajat Luokka:Suomen Keskustan poliitikot Luokka:Suomen maa- ja metsätalousministerit Luokka:Sodankylän kunnanjohtajat Luokka:Hattulan kunnanjohtajat Luokka:Hämeen vaalipiiri Luokka:Suomalaiset maanviljelijät Luokka:Vuonna 1949 syntyneet Luokka:Elävät henkilöt Luokka:Erityisavustajat
Train Train

Train Train on uudelleenkasatun Blackfootin vuonna 2007 taltioitu live-DVD/CD. Nauhoituspaikkana toimi M.A.C.-Center Prestonsburghissa Yhdysvalloissa. == Kappaleet == # # # # # # # # # # # # # # # == Muusikot == * Bobby Barth – laulu, kitara * Charlie Hargrett – kitara * Greg T. Walker – basso, laulu * Michael Sollars – rummut Luokka:Blackfootin albumit Luokka:Vuoden 2007 konserttitallenteet Luokka:Konserttielokuvat
Porttitorni

thumb|right|250px|Remplinin porttitorni, torni kohoaa suoraan portin ylle. Porttitorni on torni, joka kohoaa yleensä suurelle puistoalueelle vievän portin yllä, joskus nimitystä käytetään myös portin vieressä kohoavasta tornista. Ne voivat olla myös kaksoistornina portin molemminpuolin. Yleensä porttitornit ovat olleet osa keskiaikaisia linnoituspuutarhoja. Niitä on myös voinut olla osana kaupunginmuuria, linnoituksia sekä linnoja. Nykyään porttitorneja voidaan käyttää moderneissa rakennuskomplekseissa symbolisina pääsisäänkäynteinä. Luokka:Tornit
Institut Laue-Langevin

Institut Laue-Langevin (ILL) on kansainvälisesti rahoitettu tutkimuskeskus Grenoblessa Ranskassa. ILL on 2000-luvun alussa yksi maailman johtavista neutronitutkimuslaitoksista. Instituutti on nimetty fyysikoiden Max von Laue ja Paul Langevin mukaan ja perustettiin 19. tammikuuta 1967. ILL:n perustajamaat Ranska, Saksa ja Iso-Britannia ovat myös ILL:n suurimpia rahoittajia. Noin 79 prosenttia ILL:n 74 miljoonan euron budjetista tulee näiltä kolmelta perustajajäseneltä. ILL:n muut jäsenmaat ovat kronologisessa liittymisjärjestyksessä: Espanja, Sveitsi, Itävalta, Italia, Tšekki, Ruotsi, Unkari, Belgia ja Puola. ILL:n tutkimusreaktoria käytetään neutronien tuottamiseen. Se on maailman voimakkain neutronilähde ja sen tuottama neutronivuo on noin 1.5×1015 neutronia/cm²/s. ILL tuottaa neutronisäteilyä tutkimuskäyttöön 200 päivää vuodessa. Tutkimuskeskus työllisti 475 ihmistä vuonna 2007. Heistä 65 prosenttia oli ranskalaisia. Toiseksi suurin ryhmä olivat saksalaiset (12 prosenttia). ==Lähteet== ==Aiheesta muualla== *www.ill.eu ILL:n kotisivut Luokka:Ranskan tutkimuslaitokset Luokka:Grenoble
Mad Men

Mad Men on yhdysvaltalainen draamasarja, jonka on luonut Matthew Weiner. Sen ensiesitys oli Yhdysvalloissa AMC-kanavalla 19. heinäkuuta 2007. Sarjan seitsemäs ja viimeinen tuotantokausi päättyi 17 toukokuuta 2015. Mad Men oli arvostelumenestys. Sarja on voittanut useita palkintoja kuten viisi Golden Globea ja viisitoista Emmy-palkintoa. Parhaan draamasarjan palkinnon se on voittanut vuosina 2008, 2009, 2010 ja 2011. Sarjan tapahtumapaikkana 1960-luvun New York ja Manhattanilla sijaitseva kuvitteellinen mainostoimisto Sterling & Cooper. Keskushahmo on mainosmies Don Draper (Jon Hamm), jonka elämää ja ihmissuhteita sarja kuvaa. Mad Men käsittelee myös 1960-luvun amerikkalaisen yhteiskunnan kulttuurillista murrosta ja muuttuvia normeja. Suomessa sarjaa alettiin esittää 29. lokakuuta 2008 Nelosella. Kuudes tuotantokausi esitettiin syksyllä 2013. ==Rooleissa== == Teemat == Mad Men kuvaa 1960-luvun amerikkalaisen yhteiskunnan tiettyjä ominaispiirteitä, kuten runsasta tupakointia ja alkoholin nauttimista, feminismiä, uskottomuutta ja irtosuhteita, luokkaeroja, rasismia ja homofobiaa. Sarjassa esimerkiksi vuosikymmenen muuttuvat sukupuoliroolikäsitykset nousevat esiin etenkin naishahmojen Peggyn, Joanin ja Bettyn kautta heidän luoviessaan avoimen seksistisen (toimisto)kulttuurin ja arkielämän vaatimusten keskellä. Sarja sisältää myös viitteitä eräisiin 1960-luvun suuriin poliittisiin tapahtumiin, kuten Vietnamin sotaan, John F. Kennedyn ja Martin Luther Kingin murhaan sekä Yhdysvaltojen rotumellakoihin vuosikymmenen lopulla. == Lähteet == == Aiheesta muualla == *Virallinen sivusto * *Mad Men TV.comissa *Mad Men Nelosen sivuilla (Nelonen.fi) Luokka:2000-vuosikymmenen yhdysvaltalaiset draamasarjat Luokka:2010-luvun yhdysvaltalaiset draamasarjat Luokka:Golden Globe -palkitut televisiosarjat Luokka:SAG-palkitut televisiosarjat Luokka:Seulonnan keskeiset artikkelit Luokka:Primetime Emmy -palkitut ohjelmat Luokka:AMC:n televisio- ohjelmat Luokka:Elokuvat liike-elämästä
Dinamo Minsk

HK Dinamo Minsk (, ) on jääkiekkoseura Valko-Venäjän pääkaupungista Minskistä. Seuran kotikaukalo on Minsk-Arena. Seura ilmoittaa perustamisvuodekseen 1976, mutta käytännössä nykyinen seura muodostettiin 2004 jalkapalloseura FK Dinamo Minskin jääkiekko-osastosta. Dinamo voitti Valko-Venäjän Ekstraligan vuonna 2007. Seura on pelannut KHL:ssä kaudesta 2008–2009 lähtien. Dinamo Minsk pelaa KHL:n läntisessä lohkon (konferenssin) Bobrov-divisioonassa. == Joukkue == Tilanne 27. joulukuuta 2024. Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 22 Jegor Velmakin L 2026 Moskova, Venäjä 39 Andrei Tihomirov L 2025 Nižni Novgorod, Venäjä 94 Vasili Demtšenko L 2025 Tšeljabinsk, Venäjä Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 3 Pavel Denisov L 2025 Gomel, Valko-Venäjä 5 Rob Hamilton L 2026 Calgary, Alberta, Kanada 10 Nicolas Meloche R 2026 LaSalle, Québec, Kanada 18 Kristian Henkel L 2026 Minsk, Valko-Venäjä 27 Josh Brook R 2025 Roblin, Manitoba, Kanada 33 Brady Lyle R 2025 North Bay, Ontario, Kanada 61 Xavier Ouellet (A) L 2025 Bayonne, Ranska 79 Jordan Gross R 2025 Maple Grove, Minnesota, Yhdysvallat 89 Dmitri Korobov L 2025 Navapolatsk, Valko-Venäjän SNT, Neuvostoliitto Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 7 Sam Anas R KH / OLH 2026 Potomac, Maryland, Yhdysvallat 9 Daniil Lipski L KH 2026 Minsk, Valko-Venäjä 13 Vadim Moroz R OLH 2026 Minsk, Valko-Venäjä 19 Dillon Dubé L VLH / KH 2025 Golden, Brittiläinen Kolumbia, Kanada 23 Andrei Stas (C) L KH 2025 Minsk, Valko-Venäjän SNT, Neuvostoliitto 26 Daniil Sotišvili L H 2025 Navapolatsk, Valko-Venäjä 34 Sergei Kuznetsov R VLH 2025 Žlobin, Valko- Venäjä 67 Jegor Borikov L LH 2026 Lukskii, Venäjä 71 Chris Tierney L KH 2025 Keswick, Ontario, Kanada 80 Ilja Usov L KH 2025 Minsk, Valko-Venäjä 81 Vitali Pintšuk L KH 2025 Žlobin, Venäjä 83 Aleksandr Volkov L LH 2025 Moskova, Venäjä 87 Vadim Šipatšov (A) L KH 2026 Tšerepovets, Venäjän SFNT,Neuvostoliitto 91 Nikita Pyškailo L KH 2027 Jubileinyi, Valko-Venäjä 92 Roman Gorbunov L OLH 2025 Sarov, Venäjä 98 Arseni Kovgorenja L H 2026 Minsk, Valko-Venäjä === Joukkueenjohto === * Päävalmentaja: Dmitri Kvartalnov * Apuvalmentaja: Pavel Perepehin * Apuvalmentaja: Sergei Puškov * Maalivahtivalmentaja: Dmitri Žuravski * Videovalmentaja: Boris Korol * Fysiikkavalmentaja: Normunds Silins * Kehitysvalmentaja: Dmitri Astapenko * Puheenjohtaja: Artjom Karkotski * Toimitusjohtaja: Aleh Antonenka * Apulaistoimitusjohtaja: Ilja Krasni * Urheilutoimenjohtaja: Sergei Opimah * Joukkueenjohtaja: Vladislav Klotškov Lähde: EliteProspectshttps://www.eliteprospects.com/team/1678/dinamo-minsk Viitattu 24.9.2021. thumb|center|800px| Sisänäkymä Minsk-Arenaan. ==Lähteet== == Aiheesta muualla == * Seuran kotisivu * Vitibet Luokka:Valkovenäläiset jääkiekkoseurat Luokka:Minskin urheilu Luokka:KHL-seurat Luokka:Seulonnan keskeiset artikkelit
H’K Keramin-Minsk

H’K Keramin-Minsk (, ) oli jääkiekkoseura Valko-Venäjän pääkaupungista Minskistä. Se perustettiin 1994 ja lakkautettiin 2010. Keramin-Minsk voitti Valko-Venäjän Ekstraliigan vuonna 2008 ja 2002. Se voitti Itä-Euroopan jääkiekkoliigan mestaruuden liigan kahdella viimeisellä kaudella 2003 ja 2004. == Lähteet == == Aiheesta muualla == * Seuran kotisivu Luokka:Minskin urheilu Luokka:Valkovenäläiset jääkiekkoseurat Luokka:Entiset jääkiekkoseurat
Ulla Huhtamäki

Ulla Helena Huhtamäki (o.s. Tallus, 29. syyskuuta 1948 Kitee) oli Sinebrychoffin taidemuseon johtaja 1997–2013, oppiarvoltaan hän on filosofian tohtori. Huhtamäki valmistui yhteiskuntatieteiden kandidaatiksi Tampereen yliopistosta 1972 opiskeltuaan kansainvälistä politiikkaa ja taidehistoriaa, filosofian lisensiaatiksi 1986 ja filosofian tohtoriksi 2007 Jyväskylän yliopistosta. Hän on työskennellyt amanuenssina Joensuun taidemuseossa 1974–1978 ja Sara Hildénin taidemuseossa 1978–1980, Hämeenlinnan taidemuseon johtajana 1980–1997 ja sen jälkeen Sinebrychoffin taidemuseon johtajana. Huhtamäen väitöskirja Heittäydy vapauteen : avantgarde ja Kauko Lehtisen taiteen murros 1961–1965 tarkastettiin Jyväskylän yliopistossa 2007. Hän tarkastelee siinä taidemaalari Kauko Lehtisen kokeilevaa 1960-luvun kautta. ==Lähteet== Luokka:Suomalaiset taidemuseonjohtajat Luokka:Vuonna 1948 syntyneet Luokka:Elävät henkilöt
Jätkän humppa

”Jätkän humppa” on suomalainen musiikkikappale, jonka sävelsi Paavo Melander ja sanoitti Uuno ”Tupa-Uuno” Tupasela.Hakutulos kappaleelle Jätkän humppa Suomen äänitearkiston tietokanta vuosilta 1901–1999. Viitattu 29.9.2008. Kappaleen äänitti alun perin Mutkattomat-yhtye laulusolistinaan Erkki ”Eki” Jantunen vuonna 1976 Pekka Nurmikallion Microvox-studiolla Lahdessa. Paavo Melander oli yhtyeen hanuristin Pekka Melanderin isä ja Tupa-Uuno yhtyeen kotiseudulla Orimattilassa vaikuttanut sanoittaja. Kappale julkaistiin saman vuoden aikana PSO-levy-yhtiön kautta singlenä sekä saman yhtiön Humppa on poikaa -kokoelmalevyllä tuottaja Timo Lindströmin innostuttua siitä. Single sisälsi myös kappaleen ”Limperin muorin humppa”, ja se oli yhtyeen ensimmäinen levytys.Mutkaton mies tanssittaa ja juontaa Säveltäjät ja Sanoittajat ELVIS. Viitattu 29.9.2008.Eki Jantunen Populaarimusiikin museo. Viitattu 29.9.2008. ”Jätkän humpasta" tuli pian julkaisunsa jälkeen suosittu radiokanavilla ja erityisesti Metsäradio-ohjelmassa, ja siitä alkoi Mutkattomat-yhtyeen ja Jantusen 2000-luvulle asti ulottunut menestyksekäs ura. Vuonna 1977 se julkaistiin uudestaan yhtyeen esikoisalbumilla Ilo irti. Sittemmin eri artistit ovat tehneet kappaleesta yli 20 versiota ja sitä on myyty eri julkaisuilla yli miljoona kopiota. Vuonna 2006 se oli Teoston kokoamalla valtakunnallisten radio- ja televisiolähetysten, tanssipaikkojen ja konserttien esitetyimpien kappaleiden listalla sijalla 3.Soitetuimmat Säveltäjäin Tekijänoikeustoimisto Teosto. Viitattu 29.9.2008. ==Parodia== Jope Ruonansuu on esittänyt kappaleesta parodisen version nimeltä ”Jätkän tekno”. Kappaleessa laulavat Ruonansuun imitoimat Esa Pakarinen ja Masa Niemi. ==Lähteet== ==Aiheesta muualla== * ”Jätkän humppa” amerikansuomalaisen Laura Aihkisalon laulamana (MySpace) Luokka:Suomalaiset musiikkikappaleet Luokka:Vuoden 1976 kappaleet
Painonvartijat

Painonvartijat (Weight Watchers) on monikansallinen yritys, jonka tavoitteena on edistää väestön normaalipainoisuutta. Se tarjoaa erilaisia laihduttamiseen liittyviä tuotteita ja palveluita. Yritys toimii noin 30 maassa. Se on perustettu 1963 Yhdysvalloissa. Painonvartijat toimii ryhminä, jotka kokoontuvat kerran viikossa järjestön kouluttaman ohjaajan johdolla. Ryhmätapaaminen kestää noin puoli tuntia.Yleistiedot Painonvartijat, 2007 Painonvartijat on menestyvä liikeyritys; vuonna 2002 sen liikevoitto oli 37 prosenttia. Suomessa Painonvartijat toimi vuodesta 1975 vuoteen 2010, jolloin toiminta lopetettiin kokonaan. Syyksi kerrottiin Suomen pieni väestömäärä ja harva asutus. Painonvartijoiden Painonvartijat-lehti jatkoi silti ilmestymistä Suomessa mutta vaihtoi vuonna 2011 nimensä Easy-lehdeksi.Tietoa Painonvartijoista (Internet Archive) Pian sen jälkeen Acacom Median kustantama Easy yhdistyi Otavamedian kustantaman Kg-lehden kanssa, ja lehti jatkoi Acacomin kustantamana Kg-nimellä. Vuoden 2015 tammikuussa Acacom Media teki konkurssin, ja Kg-lehti lopetettiin. == Lähteet == Luokka:Yhdysvaltalaiset pörssiyhtiöt
Hergiswil

Hergiswil on kunta Sveitsissä, Nidwaldenin kantonissa. Kunnan pinta-ala on 14 neliökilometriä, asukkaita siellä on vajaat 6 000\. Kunnassa sijaitsee muun muassa Schule Hergiswil -koulu ja roomalaiskatolinen kirkko. Kunta sijaitsee Vierwaldstättersee-järven länsirannalla Pilatusvuoren juurella. Hergiswilin naapurikunnat ovat Alpnach (Obwaldenin kantonissa) etelässä, Schwarzenberg lännessä ja pohjoisessa, Horw ja Kriens pohjoisessa. Kolme viimeisenä mainittua sijaitsevat Luzernin kantonissa. Idässä ja etelässä kunta rajautuu Nidwaldenin kantoniin kuuluvaan Stansstadin kuntaan. Nykyisen Hergiswilin alueella on ollut asutusta 1300-luvulta lähtien. == Väkiluvun kehitys == Hergiswilin väkiluku on muuttunut seuraavasti: Vuosi Väkiluku 1769 460 1850 804 1900 1 080 1950 2 904 1970 4 364 1990 4 625 2000 4 754 2005 5 369 2010 5 478 2015 5 645 == Lähteet == * === Viitteet === == Aiheesta muualla == * Hergiswilin historiaa Luokka: Nidwaldenin kunnat